钦定古今图书集成/明伦汇编/官常典/第092卷 > 楚恭惠王元偁
## 钦定古今图书集成/明伦汇编/官常典/第092卷 > 楚恭惠王元偁

按《宋史》本传：“元偁，字令闻。七岁，授检校太保，右卫上
将军、泾国公。久之，领鄂州都督、武昌军节度使。真宗
即位，加同平章事、安定郡王，进检校太傅。景德二年，
郊祀，迁宣德、保宁两镇，进封舒王。大中祥符初，封泰
山，加检校太尉，兼侍中，移平江、镇江军。从祀汾阴，加
兼中书令，改镇南、宁国军节度使。五年，拜太保。自景”
德后，每有大事，皆为终献。元偁体素羸多病，上幸真
源，时已被疾，恳求扈从。至鹿邑，疾甚，肩舆先归。车驾
还，临问数四。七年，薨，年三十四。废朝五日，赠太尉、尚
书令，追封曹王，谥恭惠。后改封华王、蔡王。有《集》三卷、
笔札一卷，上为制序，藏之秘阁。子允则，官至右千牛
卫大将军，卒。先是，诸王子授官，即为“诸卫将军，馀以
父官及族属亲疏差等。”天禧元年，令宗正卿赵安仁
议为定制。安仁请以宣祖、太祖、太宗孙初荫授将军，
曾孙授右侍禁，元孙授右班殿直，内父爵高者听从
高荫，其事缘特旨者不以为例。诏中书、门下、枢密院
参定行之。允则无子，以平阳懿恭王之子宗达为后。
徽宗即位，改封蔡王为“楚王。”